EkBass/fiwiki-20250220-pages-articles huggingface dataset:
Värriön tutkimusasema

Värriön tutkimusasema on pohjoisessa Sallassa, Värriötunturin pohjoispuolella, keskellä erämaata oleva Helsingin yliopiston tutkimusasema. Sinne päästäkseen on kuljettava Savukoskelta pohjoiseen Martin, Tulppion ja Ainijärven rajavartioston kautta. Autolla ei pääse perille saakka. Aseman perusti professori Erkki Pulliainen vuonna 1967. Alueella on erinomaiset mahdollisuudet erämaaeläimistön tutkimiseen, kun erämaat ympäröivät asemaa joka suunnasta. Värriötunturien noin kymmenen kilometriä pitkä tunturijakso on lähellä asemaa, samoin kuin Värriön luonnonpuisto. Laajat metsät leviävät tunturien juurella. Alkuun asema keskittyi suureksi osaksi suurpetotutkimukseen, mutta myöhemmin on tutkittu Lapin luontoa monipuolisesti. Tärkeä osa tutkimusta on talvinen eläinten jälkiseuranta, josta on kertynyt aineistoa koko tutkimusaseman toiminnan ajalta. == Aiheesta muualla == * Helsingin yliopiston Värriön tutkimusasema * Värriön luontopäiväkirja * Luokka:Sallan rakennukset ja rakennelmat Luokka:Helsingin yliopisto Luokka:Suomen tutkimusasemat
Karanovon kulttuuri

Karanovon kulttuuri vallitsi noin 6000 eaa. (kalenterivuotta) alkaenhttp://context-database.uni-koeln.de/map.php?mapM=1&AN;=1&Zeit;=2 Bulgariassa. Karanovon kulttuuri oli tyypillinen keramiikkaa valmistanut neoliittinen maatalouskulttuuri, jossa ihmiset asuivat kylissä, viljelivät maata ja kasvattivat karjaa. Kulttuurin löytöpaikkoja on muun muassa Azmak. Samaan aikaan oli Marmarameren ympärillä Finkirtepen kulttuuri, ja Kreikassa Sesklon kulttuurin asutusta. == Katso myös == *Neoliittinen Balkan *Starčevon kulttuuri *Vinčan kulttuuri *Dudeștin kulttuuri *Tripoljen kulttuuri == Lähteet == == Aiheesta muualla == *Köln Context database *V-sign Luokka:Kivikauden kulttuurit Luokka:Bulgarian historia
Kaakkoiset lappalaiset

Kaakkoiset lappalaiset tai lopilaiset (, ) olivat useiden, lähinnä venäläisten, arkeologien ja kielitieteilijöiden mukaan suomalais-ugrilainen ryhmä, joka asui Valgetjärven ympäristössä nykyisillä Vologdan ja Arkangelin alueilla sekä Karjalassa. Suomalaisista tieteentekijöistä asiaa on käsitellyt Janne Saarikivi paikannimitutkimuksissaan. Kaakkoisia lappalaisia luonnehditaan saamelaisten sukulaiskielihaaran edustajiksi. Myös Keski- ja Etelä-Suomessa, erityisesti Savossa ja Karjalassa asuneiden lappalaisten oletetaan olleen heille läheistä sukua. Kaakkoisten lappalaisten kieli sammui viimeistään 1600-luvulle mennessä, mutta siitä on jäänyt viitteitä paikannimistöön.The “Northwestern” Group of Finno-Ugric Languages and its Heritage in the Place Names and Substratum Vocabulary of the Russian North (pdf) (Alkuperäinen teksti kommentoitu) ==Lähteet== Luokka: Suomalais- ugrilaiset kansat Luokka: Saamelaiset Luokka:Muinaiset kansat
Wildflowers

Wildflowers on yhdysvaltalaisen Tom Pettyn toinen sooloalbumi. == Kappaleet == # # # # # # # # # # # # # # # == Lähteet == Luokka:Vuoden 1994 albumit Luokka:Rick Rubinin tuottamat albumit Luokka:Tom Pettyn albumit
Unleash the Fury

Unleash the Fury on Yngwie Malmsteenin järjestyksessään kuudestoista studioalbumi. Se julkaistiin vuonna 2005 levymerkillä Spitfire Records. == Kokoonpano == * Yngwie Malmsteen – kitara, basso, kitarasyntetisaattori, sitar, taustalaulut ja laulu kappaleissa ”Cherokee Warrior” ja ”Cracking the Whip” * Dougie White – laulu * Joakim Svalberg – kosketinsoittimet * Patrick Johansson – rummut == Kappaleet == # # # # # # # # # # # # # # # # # # == Arvostelut == * Allmusic: http://www.allmusic.com/album/unleash-the-fury- mw0000311945 * Imperiumi: 7½/10Yngwie Malmsteen's Rising Force - Unleash The Fury Viitattu 11.1.2023. * Soundi: Yngwie Malmsteen's Rising Force - Unleash The Fury Viitattu 11.1.2023. == Aiheesta muualla == * Unleash the Fury discogs.com -sivustolla * == Lähteet == Luokka:Vuoden 2005 albumit Luokka:Yngwie Malmsteenin albumit
Tavuš

Tavuš () on yksi Armenian maakunnista (marz). Maakunta sijaitsee maan koillisosassa. Pohjoisessa naapurina on Georgia ja idässä Azerbaidžan. Tavušin pinta-ala on 2 704 neliökilometriä ja asukkaita alueella on 121 963 (2001). Asukkaista 57 513 oli miehiä ja 64 450 naisia. Maakunnan pääkaupunki on Idževan. Muut kaupungit ovat Ayrum, Noyemberyan, Dilijan ja Berd. Tavušin naapurimaakunnat ovat Geghark'unik' etelässä, Kotajk' lounaassa ja Lorri lännessä. Maakunnan sisällä on myös kaksi Armenian kontrollissa olevaa Azerbaidžanin eksklaavia, Barxudarlı ja Yuxarı Əskipara. == Kaupungit ja kunnat == Tavušin maakunta muodostuu 62 yhteisöstä (hamainkner), joista viisi on kaupunkeja ja ne on alla olevassa luettelossa lihavoituina. Loput 57 yhteisöä ovat maalaiskuntia. Idževanin piirikunta Dilidžanin piirikunta Nojemberjanin piirikunta Tavušin (Berd) piirikunta #Achajur #Acharkut #Aknaghbyur #Aygehovit #Azatamut #Berkaber #Ditavan #Gandzakar #Getahovit #Hovk #Idževan #Khashtarak #Kirants #Lusadzor #Lusahovit #Sarigyugh #Sevkar #Tsaghkavan #Vazashen #Yenokavan #Aghavnavank #Dilijan #Gosh #Haghartsin #Khachardzan #Teghut #Archis #Ayrum #Baghanis #Bagratashen #Barekamavan #Berdavan #Debetavan #Deghdzavan #Dovegh #Haghtanak #Jujevan #Koghb #Koti #Lchkadzor #Noyemberyan #Ptghavan #Verin Kyorplu #Voskepar #Voskevan #Artsvaberd #Aygedzor #Aygepar #Berd #Chinari #Chinchin #Choratan #Itsakar #Mosesgegh #Navur #Nerkin Karmir aghbyur #Norashen #Paravakar #Tovuz #Tsaghkavan #Varagavan #Verin Karmir aghbyur == Lähteet == == Aiheesta muualla == * Armeniapedian artikkeli maakunnasta Luokka:Armenian maakunnat
Palonsuoja-aine

Palonsuoja-aine eli palonestoaine on kemikaali, joka estää tai hidastaa tulen leviämistä aineessa. Palonestoaineita käytetään muun muassa tekstiileissä.Turun Sanomat Aineet voivat toimia neljällä mekanismilla * endotermisesti hajoavat aineet, jotka alkavat kylmentää ympäristöään joutuessaan kuumaan ympäristöön esimerkiksi magnesiumhydroksidi ja alumiinihydroksidi * palavan aineen imeytyminen tai liukeneminen (talkki tai kalsiumkarbonaatti) * lämpösuojaus (lämpölaajenevien aineiden avulla) * kaasujen imeytyminen == Terveyshaitat == Myrkyllistä bromia sisältäviä palonestoaineita pidetään terveydelle ja ympäristölle vaarallisinaWWFhttp://www.thl.fi/fi_FI/web/fi/aiheet/tietopaketit/ymparistomyrkyt/tarkemmin/bromatut. On esimerkiksi osoitettu, että palonestoaineet häiritsevät niin sanottujen Purkinjen solujen kehitystä pikkuaivoissa estämällä kilpirauhashormonien toimintaaHormonihäiritsijät ja autismi. Jani Kaaro. Galileon keskisormi 5.3.2017. https://seura.fi/galileon-keskisormi/2017/03/05/hormonihairitsijat- ja-autismi/?shared=111-6c6dd5ae-1. Suomessa ja EU:ssa bromattujen bifenyylien käyttäminen palonestoaineena tekstiileissä kiellettiin 1990-luvulla.Ympäristö.fi Ne pyritään korvaamaan booriyhdisteillä. == Uusia vaihtoehtoja == Kiilto Oy ja professori Carl-Erik Wilénin tutkijaryhmä Åbo Akademin kemiantekniikan laitokselta ovat kehittäneet yhteistyössä myrkyttömiä palonestoaineita. Niiden kaupallistaminen on kallista EU:n vaatiman Reach- rekisteröinnin vuoksi, ja esimerkiksi eri polymeerien variaatiot täytyy rekisteröidä erikseen. Jotta rekisteröinnin kustannukset saadaan katettua, täytyy valmiille tuotteille olla suuret markkinat. Ensimmäiset palonestoaineet ovat yhdistelmä sellaisia yhteistyössä kehitettyjä aineita, joiden Reach- rekisteröinti on jo tehty. Esimerkiksi puupohjaisten materiaalien suojaamiseen tarkoitetulla aineella käsitelty paperi hiiltyy, mutta ei pala. Wilénin tutkijaryhmän kehittämät uudet halogeenittomat aineet ovat rikin ja typen sidokseen perustuvia sulfeeniamideja. Ne estävät kemialliset prosessit, jotka ylläpitävät palamista. Aineita tarvitaan vain pieni määrä, alle prosentti suojattavan materiaalin painosta. Sulfeeniamideilla voi pinnoittaa tai niitä voi imeyttää materiaalliin. Näin saadaan esimerkiksi palosuojattua muovia tai maalia. Sulfeeniamidien Reach-rekisteröinti on vielä kesken. == Tekokuituvaatteet == Palonestoaineiden tarpeeseen voi vaikuttaa valinnoilla. Esimerkiksi puuvillasta tehty vaate ei pala niin kovin herkästi, eikä siten tarvitse palonestokäsittelyä. Tekokuinen vaate taas voi palaa rajusti ja sulaa käyttäjänsä ylle. Jos tekokuituinen vaate on lisäksi väljä käyttäjänsä päällä, paloa ylläpitävää ilmaa pääsee runsaasti sen ympärille. Tekokuituisten vaatteiden palonestoaineina käytetään muun muassa orgaanisia bromiyhdisteitä, esimerkiksi tetrabromibisfenoli A:ta. == Katso myös == * Bromi == Lähteet == == Aiheesta muualla == * THL - Bromatut palonestoaineet * Leea Fraktman: Bromatut palonestoaineet ympäristössä, Helsingin kaupungin ympäristökeskuksen julkaisuja 2/2002 Luokka:Kemialliset aineet Luokka:Turvatekniikka
Lee Cooper

Lee Cooper on englantilainen farkkumerkki. Lee Cooperia alettiin tehdä myös Suomessa 1970-luvun puolivälissä suomalaisilla malleilla, joten sitä voitiin vuoteen 2014 saakka kutsua myös suomalaiseksi farkkumerkiksi. Lee Cooperia teki Suomessa Blueman ja Suomen Lee Cooperit suunnitteli Irja Leimu, joka oli aiemmin ollut suunnittelijana muun muassa Vaaksalla, Kestilällä ja Ruskatexillä. "Peffasta istuu, reisistä svengaa" oli suomalaisten Lee Coopereiden mainoslause, mikä kertoo paljon siitä, millaisiin farkkuihin pyrittiin. Lee Cooper International oli niin tyytyväinen Irja Leimun suunnittelemaan takataskutikkaukseen, että se otti sen farkkuihinsa.Lahjoittajatarina: Irja Leimu. Aalto-yliopisto 21.4.2011. (Viitattu 9.6.2014.) Farkkujen, farkkuliivien yms. lisäksi Suomessa suunniteltiin maihari (maihinnousutakki), josta tuli menestys. Iskevän ja värikkään mainoskampanjan avulla Lee Cooper pääsi farkkujen valioluokkaan, jossa olivat 1970-luvulla Bee Gee, Beavers, Falmers, Lee, Mic Mac ja Wrangler. Farkkujen markkinointiin Suomessa liittyi Lee Cooper -klubi ja sen vuosina 1977–1978 julkaistu jäsenlehti Shock Group, jota päätoimitti Matti Kyllönen. Klubi ilmoitti vuonna 1977 jäsenmääräkseen 40 000. Lee Coopereita tehtiin pitkään Suomessa, valmistajanaan M.A.S.I Company. Loppuvuodesta 2014 yritys kuitenkin siirsi farkkujen valmistuksen Suomen Keiteleeltä Viroon. Jo vuonna 2004 oli osa Suomen tuotannosta (Viitasaaren farkkuvalmistus) ulkoistettu Viroon. __NOTOC__ ==Lähteet== * ===Viitteet=== ==Aiheesta muualla== * M.A.S.I Company. * Leecooper.com. * Leecooper.fi. Luokka:Vaatemerkit Luokka:Farmarihousut
Muromin metroasema

Muromin metroasema () on Fukuokan kaupungin Sawaran suuralueella sijaitseva metroasema. Asema on toinen asema Kūkō-linjalla Meinohaman aseman päästä lukien. Asema avattiin 26. heinäkuuta 1981 ja sinne asennettiin turvaportit ensimmäisenä Kyūshūn saarella 6. joulukuuta 2003. Aseman lähistöllä sijaitsevat muun muassa: * Muromi-joki * Shoufuki-temppeli ==Aiheesta muualla== * Muromi - aseman sivut Luokka:Kūkō-linja
Meinohaman metroasema

Meinohaman metroasema () on Fukuokan kaupungin Sawaran suuralueella sijaitseva metroasema. Asema on ensimmäinen asema Kūkō-linjalla ja Chikuzen-junalinjan ensimmäinen asema. Asema yhdistää juna- ja metroliikenteen kahdella päälinjalla ja sen edessä sijaitsee linja-autoterminaali. Meinohaman aseman vanhin rakennus avattiin 15. huhtikuuta 1925 palvelemaan Pohjois-Kyūshūn junaliikennettä. 22. maaliskuuta 1983 avattiin yhtenäinen linja Fukuokan lentoasemalta Karatsun kaupunkiin. Vanha rautatielinja kulkee asemalta Hakatan asemalle. Aseman läheisyydessä sijaitsevät muun muassa: * Ōbe-puisto * Fukuokan kaupungin jahtisatama * Shoppers Mall Marina Town * Marinoa City Fukuoka, jossa sijaitsee Aasian suurin maailmanpyörä, Sky Dream Fukuoka * Evergreen Marinoa * Länsi-Fukuokan satama * Nishi-kun kaupungintalo ==Aiheesta muualla== * Meinohama - aseman sivut Luokka:Kūkō-linja
Neutraali

Neutraali voi tarkoittaa *termiä vaikutukseton, puolueeton tai tasapuolinen *sähkövaraukseton *pH-arvoltaan 7 olevaa vesiliuosta ==Lähteet==
Gofukumachin metroasema

Gofukumachin asema () on Fukuokan kaupungin Hakata-kun suuralueella sijaitseva metroasema. Gofukumachin asema toinen asema Hakozaki-linjalla. Asema on avattu 20. huhtikuuta 1982. Aseman lähistöllä sijaitsevat muun muassa: * Gofukumachi Business Center * Nishi Nippon -pankin toimisto * Fukuoka Kokusai Center * Fukuoka Sun Palace * Fukuokan kansainvälinen kokouskeskus * Marinmesse Fukuoka * Hakatan sataman kansainvälinen terminaali ==Aiheesta muualla== * Gofukumachi - aseman sivut Luokka:Hakozaki-linja
Alkaliparisto

Alkaliparistot ovat paristoja, jotka kehittävät energiaa sinkin ja mangaanidioksidin (MnO2) välisissä reaktioissa. Alkaliparistoissa anodi on tehty sinkkijauheesta ja katodi mangaanidioksidista. Alkaliparistot käyttävät elektrolyyttinä kaliumhydroksidiä (KOH), missä ne eroavat sinkki-hiili- paristoista, jotka käyttävät joko ammoniumkloridia tai sinkkikloridia. Puolireaktiot ovat:Battery FAQ at www.powerstream.com :\mathrm{Zn} + 2 \mathrm{OH^-} \rightarrow \mathrm{ZnO} + \mathrm{H_2O} + 2 e^- ja :2 \mathrm{MnO_2} + \mathrm{H_2O} + 2 e^- \rightarrow \mathrm{Mn_2O_3} + 2\mathrm{OH^-} . Ajan myötä alkaliparistot ovat alttiita vuotamaan emäksistä kaliumhydroksidia, joka saattaa aiheuttaa hengitys-, silmä- tai ihoärsytystä. Vuotoja voidaan estää laittamalla yhteen laitteeseen vain saman tyypin paristoja, vaihtamalla kaikki paristot samaan aikaan ja poistamalla ne laitteista varastoinnin ajaksi. == Lähteet == Luokka:Paristo
Warsteiner

Warsteiner on saksalaisen Konrad Cramerin vuonna 1753 perustaman Warsteiner Brauerei Haus Cramer KG -panimon valmistama olutmerkki. http://www.diamondbeer.com/product_details/warsteiner_fresh.html Warsteiner- nimellä markkinoitavat oluet ovat verrattain suosittuja; niitä myydään yli 60 maassa, ja kyseessä on myydyin saksalainen olut yli 5 000 000 hehtolitran myynnillään. http://tilaukset.meiranova.fi/cms.asp?viewID=2113&productID;=1024 http://www.diamondbeer.com/product_details/warsteiner_premium.html Warsteineria on saatavilla yli 35 000 baarista ja ravintolasta sekä yli 50 000 kaupasta. Warsteiner-oluita markkinoidaan ns. premium-tuotteina. Warsteinilaista tarkoittavan nimensä merkki saa kotipaikaltaan, Nordrhein- Westfalenin osavaltiossa sijaitsevalta Warsteinin kaupungilta. Warsteiner- panimo sponsoroi ja panostaa voimakkaasti erilaisiin kansainvälisiin tapahtumiin, kuten esimerkiksi Formula 1:seen. == Tuotteita == *Warsteiner Premium Verum - Pilsner-tyyppinen olut *Warsteiner Premium Dunkel - Dunkel- tyyppinen olut *Warsteiner Premium Alkoholfrei - Alkoholiton versio *Warsteiner Premium Radler/Cola/Lemon/Orange - Oluen ja eri limonadimakujen sekoitus == Aiheesta muualla == * Warsteinerin internetsivusto ==Lähteet== Luokka:Saksalaiset panimot ja olutmerkit
Simone Mareuil

Simone Mareuil (syntyjään Marie Louise Simone Vacher, myös nimellä Simonne Mareuil, 25. elokuuta 1903 Périgueux – 24. lokakuuta 1954) oli ranskalainen näyttelijätär. Hän eli suurimman osan elämästään kotikaupungissaan Périgueux’ssa. Hän näytteli elämänsä aikana kahdessakymmenessä elokuvassa, joista tunnetuin on Luis Buñuelin ja Salvador Dalin klassikko Andalusialainen koira. Toisen maailmansodan aikana hän ei asunut synnyinseuduillaan, mutta sodan päätyttyä hän palasi Périgueux’hön, jossa hän vaipui syvään masennukseen. Hän teki polttoitsemurhan julkisella aukiolla valelemalla itsensä bensiinillä ja sytyttämällä tuleen. Hän oli kuollessaan 51-vuotias. == Lähteet == == Aiheesta muualla == * * * Luokka:Ranskalaiset näyttelijät Luokka:Itsemurhan tehneet Luokka:Vuonna 1903 syntyneet Luokka:Vuonna 1954 kuolleet
Metallien sähkökemiallinen jännitesarja

Jännitesarjalla kuvataan metallien taipumusta osallistua hapetus- pelkistysreaktioon toisen metallin kanssa. Metallit on järjestetty pienenevän hapettumiskykynsä mukaisesti; toisin sanoen litium hapettuu paljon helpommin kuin platina. Tämän johdosta jänniterajan avulla voidaankin ennustaa, tapahtuuko tietyn metallin ja jonkin toisen metallin ionien välinen hapettumis-pelkistymisreaktio. Atomimuodossa oleva epäjalompi metalli pelkistää ionimuodossa olevan jalomman metalli-ionin atomiksi. Niinpä esimerkiksi alumiini kykenee pelkistämään jokaisen sen jälkeen tulevan metallin ionin alkuaineatomiksi. Jännitesarjassa esiintyvä epämetalli vety jakaa metallit epäjaloihin ja jaloihin. Epäjaloja metalleja on huomattavasti enemmän kuin jalometalleja. Epäjalot metallit hapettuvat happoliuoksissa vapauttaen vetykaasua (H2). Jalometallit puolestaan hapettuvat vain niin kutsutuilla hapettavilla hapoilla, esimerkiksi typpihapolla, tai kuningasvedellä. Menetelmät, joilla metalleja voidaan eristää elektrokemiallisesti malmeista, riippuu siis metallin sijainnista jännitesarjassa sekä elektrolyytistä. Nimitys jännitesarja tulee siitä, että kahden eri metallin välillä on potentiaaliero – ollessaan elektrolyytin välityksellä yhteydessä toisiinsa – eli jännite, joka saa aikaan sähkövirran, milloin metallit ovat myös galvaanisessa yhteydessä toisiinsa elektrolyyttisen yhteyden lisäksi; jos upotetaan osittain kaksi eri metallitankoa sähköä johtavaan liuokseen (elektrolyyttiin), syntyy niiden välille potentiaaliero. Mitä kauempana metallit ovat jännitesarjassa toisistaan, sitä suurempi metallien välinen potentiaaliero on. Mikäli näiden tankojen välille muodostetaan ulkoinen virtapiiri, saa potentiaaliero virran kulkemaan sekä virtapiirissä (elektroneina), että elektrolyytissä (ioneina). == Katso myös == * Elektrolyytti * Korroosio Luokka:Sähkökemia Luokka:Seulonnan keskeiset artikkelit
Oikeuslääketiede

Oikeuslääketiede on lääketieteen ala, jossa tehdään tutkimuksia rikoksen tutkinnan tai muun oikeudellisen päätöksenteon avuksi. Niillä pyritään selvittämään rikokseen liittyviä tapahtumia ja niihin sekaantuneita henkilöitä. Oikeuslääketiede jakautuu oikeuskemiaan, oikeusantropologiaan ja seretologiaan eli isyyden selvittämiseen ja oikeuspsykiatriaan. Oikeuslääketieteen laboratoriossa tehdään monia kokeita rikosten selvittämiseksi. Uhrien lääketieteellinen tunnistaminen ja kuolinajan määrittäminen on keskeistä alan työssä. Uusimpia menetelmiä on DNA-kartoitus. Sen avulla voidaan tunnistaa henkilö pienen veritahran tai hiusten juureen tarttuneiden ihosolujen perusteella. Menetelmän olennaisin osa on elektroforeesi, joka muistuttaa kromatografiaa, mutta jossa käytetään sähkövirtaa. Näytteestä eristetty perintöaines analysoidaan elektroforeesin avulla. Se todistaa henkilöllisyyden samalla tavalla kuin sormenjäljet. Alaan kuuluvat myös hoitovahinkojen selvittäminen ja liikennelääketieteen eri tehtävät. ==Historiaa== Saksan rikoslaki vuodelta 1532 sisälsi säädöksen, että rikoksen selvittämisessä on käytettävä asiantuntija-apua, jos kyse on murhasta, lapsenmurhasta, abortista tai salatusta raskaudesta. Tämä johti vähitellen siihen, että tuomioistuimet käyttivät asiantuntijoina alaa tuntevia lääkäreitä. Omaksi erikoisalakseen oikeuslääketiede kohosi kuitenkin vasta 1950-luvulla. Suomeen perustettiin 1973 ensimmäiset oikeuslääkärin virat (lääninhallituksiin lääninoikeuslääkärit). == Lähteet == == Aiheesta muualla == Luokka:Patologia Luokka:Rikostutkimus
IBM 3270

IBM 3270 on IBM:n valmistama tietokonepäätteiden sarja, jonka laitteita on käytetty lähinnä yhtiön suurkoneiden kanssa. Nämä päätteet ovat lohkopohjaisia: toisin kuin merkkipohjaiset päätteet (esimerkiksi suurin osa Digital Equipment Corporationin VT-sarjasta) ne kommunikoivat käyttäen kokonaisuuksia, tietovirtoja (), yksittäisten merkkien sijaan. Ensimmäiset 3270-sarjan laitteet esiteltiin 1970-luvun alkupuolella. Nykyään IBM on käytännössä lakkauttanut sarjan, ja pääte-emulointi on korvannut laitteiden käytön. == Aiheesta muualla == * IBM: The 3270 family of terminals * Columbia University Computing History: The IBM 3270 Luokka:Dataliikenne 3270 Luokka:Tietokonepäätteet
Janne Bergh

Janne Bergh (s. 27. tammikuuta 1967 Oslo) on suomalainen kouluratsastaja. Hän on syntyjään norjalainen, mutta vuodesta 1992 Suomen kansalainen. Uransa aikana hän on voittanut kultaa senioreiden SM-kouluratsastuksessa neljästi, sekä kaksi hopeaa ja kolme pronssia. Lisäksi hän on senioreiden nelinkertainen hallimestari, nelinkertainen kouluratsastuksen SM-joukkuekultamitalisti, kolminkertainen joukkuehopeamitalisti ja hänelle on myönnetty Suomen Ratsastajainliiton (SRL) valiomerkki kouluratsastuksesta. Bergh on myös saanut SRL:n mestariratsastajamerkin. Bergh on liiton hyväksymä valmentaja. Ennen Suomeen muuttoaan hän voitti Norjan junioreiden ja nuorten kouluratsastuksen mestaruudet. Tänäkin päivänä Bergh on aktiivinen toimija Helsingin Ratsastajat ry:ssä sekä Kouluratsastuksen kannatusyhdistys ry:ssä. Bergh oli mukana Sydneyn olympialaisissa, ja hänen oli tarkoitus osallistua kouluratsastuskilpailuun Suomen joukkueessa. Tämä kuitenkin peruuntui, kun Chimkent, hevonen jolla hänen oli tarkoitus kilpailla, loukkaantui kilpailupaikalla ennen suoritusta. Janne on Norjassa naisen nimi, ja Janne Bergh onkin naispuolinen. ==Lähteet== == Aiheesta muualla == * Helsingin Kilpatalli – Janne Bergh Luokka:Suomalaiset kouluratsastajat Luokka:Vuonna 1967 syntyneet Luokka:Elävät henkilöt
Talley Defense Systems

Talley Defense Systems on 1960 perustettu yhdysvaltalainen puolustusvälineyritys, joka valmistaa pääasiassa panssarintorjuntaan käytettäviä sinkoja, rypälepommeja sekä bunkkerinmurtamiseen käytettäviä sinkoja. Yhtiön osti vuoden 2006 lopulla tytäryhtiökseen Nammo AS, joka on Norjan valtion ja pääasiassa suomalaisomisteisen Patria Oyj:n keskenään puoliksi omistama yhtiö sen jälkeen kun ruotsalainen Saab AB myi siitä osuutensa.Defence Industry Daily:Saab Sells Nammo Ammo Share, Finland's Patria Oyj Buys, 8.1.2007 Nammo: Nammo acquires Talley Defense Systems in USA, 12.4.2006 Naerings- og handelsdepartemente: Uttalelse fra næringsminister Dag Terje Andersen om Nammos oppkjøp av Talley Defense Systems, 8.12.2006, ==Tuotanto== * M72 LAW:n ammus (kevyt kertasinko) * FTG, CPR, HEDP, HEAA, NE (sinko) * SMAW-D (raskas bunkkerikertasinko) * kuorma-ammus (risteilyohjus) * ACA2P-ammus (kenttätykki) ==Katso myös== *Rypälepommikielto ==Lähteet== ==Aiheesta muualla== *Talley Defense Systems Luokka:Yhdysvaltalaiset aseteollisuusyritykset‎
Arto Räty

Arto Tuomas Räty (s. 25. lokakuuta 1955 Parikkala) on suomalainen kenraaliluutnantti evp. Prikaatikenraaliksi Räty ylennettiin vuonna 2004 ja kenraaliluutnantiksi vuonna 2010. Rädyn ura huipentui Suomen puolustusministeriön kansliapäällikkönä tammikuusta 2011 vuoden 2015 loppuun, minkä jälkeen hän jäi eläkkeelle.Puolustusministeriön tiedote Räty toimi myös Turvallisuuskomitean puheenjohtajana vuoden 2015 loppuun. Helmikuussa 2016 hän aloitti johtotehtävissä Fortumilla. ==Ura sotilaana== Arto Räty valmistui Kadettikoulusta vuonna 1979. Sotakorkeakoulun maasotalinjalta hän valmistui 1989, ja yleisesikuntaupseerin tutkinnon Räty suoritti samana vuonna. Lisäksi hän on suorittanut opintoja Yhdysvalloissa, Ruotsissa ja Saksassa. Valmistumisensa jälkeen Räty toimi toimistopäällikkönä Helsingin sotilaspiirin esikunnassa 1989–1992. Pääesikunnassa hän työskenteli osastoesiupseerina operatiivisella osastolla 1992–1994 ja apulaisosastopäällikkönä kansainvälisellä osastolla 1997–2000. Näiden toimien välissä hän oli apulaissotilasasiamiehenä ja Naton yhteysupseerina Brysselissä vuodet 1994–1997. Vuonna 2000 Räty toimi Suomen pataljoonan komentajana KFOR- operaatiossa Kosovossa. Sieltä hän siirtyi jo samana vuonna Porin prikaatin komentajaksi, missä tehtävässä hän toimi vuodet 2000–2002. Sen jälkeen hän toimi maanpuolustuskurssien johtajana Maanpuolustuskorkeakoulussa 2003–2004, minkä jälkeen vuosina 2004–2008 hän johti puolustusministeriön kansallisen puolustuspolitiikan yksikköä. Vuosina 2008–2009 Räty palveli Maavoimien esikuntapäällikkönä. Vuosina 2009–2010 hän toimi operaatiopäällikkönä Puolustusvoimain pääesikunnassa. Hänet ylennettiin kenraaliluutnantin arvoon jälkimmäisenä päällikkövuotenaan. == Puolustusministeriön kansliapäällikkönä == Suomen puolustusministeriön kansliapäällikkönä hän toimi 2011–2015, ja hän haki tähän tehtävään uudelle viisivuotiskaudelle yhtenä viidestä hakijasta, ja monet pitivät häntä ennakkosuosikkina ja hänestä povattiin jopa puolustusvoimain komentajaa. Syksyllä 2015 Sipilän hallituksen puolustusministeri Jussi Niinistön (ps) esitti Rädyn seuraajaksi kuitenkin insinöörikenraalimajuri Jukka Juustia. Poliittisen väännön ja julkisen keskustelun jälkeen hallitus nimitti Juustin, ja Rädyn virkakausi päättyy vuoden 2015 lopussa. ==Työryhmä tankkeri-kuljetuskoneiden hankinnasta== Vuonna 2006 Räty johti työryhmää, jonka suosituksena oli hankkia kaksi ilmatankkaus- kuljetuslentokonetta. Tyypiksi työryhmä suositteli Airbusin A330 MRTT -monitoimikonetta, jotka maksavat arviolta 150 miljoonaa eroa kappaleelta. Niiden avulla voitaisiin hankkia kaikille F-18 Hornet -lentäjille ilmatankkauspätevyys ja käyttää niitä pääasiassa Finnairin käytössä, mistä otettuna ne voitaisiin muuttaa vuorokauden kuluessa sotilaallista käyttöä varten. ==Lähteet== ==Aiheesta muualla== * Puolustusvoimat: Arto Räty Luokka:Suomalaiset kenraalit Luokka:Puolustusministeriön kansliapäälliköt Luokka:Vuonna 1955 syntyneet Luokka:Elävät henkilöt
Harry Markowitz

Harry Max Markowitz (24. elokuuta 1927 Chicago, Illinois – 22. kesäkuuta 2023 San Diego, Kalifornia) oli yhdysvaltalainen taloustieteilijä. Markowitz sai Nobelin taloustieteen palkinnon vuonna 1990 yhdessä Merton Millerin ja William Sharpen kanssa ansioistaan rahoitusteorian kehittäjänä. Hän tutki erityisesti portfolioteoriaa. Markowitz toimi Rady School of Managementin professorina Kalifornian yliopistossa San Diegossa. Opiskeltuaan Chicagon yliopistossa hän työskenteli useiden maineikkaiden yliopistojen ja RAND Corporationin palveluksessa. == Lähteet == ==Aiheesta muualla== *Markowitz Rady School of Managementin sivuilla Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1927 syntyneet Luokka:Vuonna 2023 kuolleet
Oona Louhivaara

Oona Verona Louhivaara (s. 29. lokakuuta 1987 Helsinki) on suomalainen näyttelijä. Louhivaara tunnetaan parhaiten Juulia Aution roolista Salatut elämät -televisiosarjassa. Louhivaaran ensimmäinen kohtaus sarjassa kuvattiin lokakuussa 2006, ja roolihahmo Juulia Autio esiintyi sarjassa ensimmäisen kerran keväällä 2007. Alkuvuonna 2009 Louhivaarasta kuvattiin viimeiset kohtaukset Salatuissa elämissä, ja Juulia Autio poistui sarjasta syksyllä 2009. Eräässä yleisöäänestyksessä hänen roolihahmonsa valittiin suosikkihenkilöksi. Louhivaara kertoi poistumisensa yhdeksi syyksi sen, ettei hän halunnut leimautua ”Salkkareiden Juuliaksi”. Louhivaara on näytellyt myös Yle TV2:n nuortensarjassa Laura, jossa hän esitti sarjan päähenkilöä Laura Koivistoa. Sarjaan tehtiin kolme kautta: Laura, Laura kesäleirillä ja Laura kaupungissa. Vuonna 2001 hän näytteli 12–15-vuotiaiden nuorten käsikirjoittamassa Kyytiä Moosekselle -elokuvassa. ==TV== * Kyytiä Moosekselle (2001) * Laura – Laura Koivisto (2001) * Laura kesäleirillä – Laura Koivisto (2004) * Laura kaupungissa – Laura Koivisto (2005) * Tomi (2006) * Salatut elämät – Juulia Autio (2007–2009) * Romeo & Rafael Desperados – Juulia Autio (8. jakso, 2008) ==Lähteet== ==Aiheesta muualla== * Laura-sarjan Internet- sivut * Salatut elämät -sarjan Internet-sivut * * Luokka:Suomalaiset televisionäyttelijät Luokka:Vuonna 1987 syntyneet Luokka:Elävät henkilöt
Vapautettu Jerusalem

Vapautettu Jerusalem () on Torquato Tasson (1544–1595) vuonna 1581 kirjoittama italiankielinen eeppinen runoelma. Runoelmassa kerrotaan lavean sepitteellisesti ensimmäisen ristiretken tapahtumista, jolloin ranskalaisen ritarin ja ylimyksen Godefroy de Bouillonin johtamat kristityt taistelivat muslimeita eli saraseeneja vastaan, jotta piiritetty Jerusalem saataisiin vapautetuksi. Kirjan teksti koostuu kahdestakymmenestä eripituisesta runoelmasta, jotka puolestaan koostuvat kahdeksanrivisistä säkeistöistä. Teos sijoittuu tyylillisesti renessanssin ritarirunouteen ja -kirjallisuuteen sekä tietenkin italialaisen eeppisen runouden lajiin. Tasso käyttää paljon hyväkseen tapahtumia ja henkilöitä, jotka ovat mukana myös Ludovico Arioston teoksessa Raivoisa Roland (Orlando furioso). Runoissa on lisäksi vahvoja vaikutteita Homeroksen ja Vergiliuksen teoksista, erityisesti kerrottaessa piiritystekniikasta ja sodankäynnin taidosta. Aihetta on käsitelty useasti myös oopperoissa, ja varsinkin ”Armide” on sävelletty useasti. Säveltäjien joukosta mainittakoon Jean-Baptiste Lully, Christoph Willibald Gluck, Gioacchino Rossini, Joseph Haydn sekä Antonín Dvořák. == Kirjallisuutta == * Luokka:Italialaiset kirjat‎ Luokka:1580-luvun kirjat‎ Luokka:Runoelmat Luokka:Eepokset
Rauno Tuuna

Rauno Uolevi Tuuna (22. joulukuuta 1929 – 15. helmikuuta 2007 Rauma)http://www.uusirauma.fi/artikkeli.phtml?id=20501 oli raumalainen iskelmälaulaja, säveltäjä ja sanoittaja, jonka tunnetuin kappale on ”Rauma, Rooma, Pariisi”.http://www.elvisry.fi/toiminta99.html Hän voitti vuonna 1986 Vuoden Merimieslauluesitys – Kotkan Ruusu –kiertopalkinnon. Ainoan albuminsa Tuuna julkaisi vuonna 1980. Levyllä häntä säestää raumalainen yhtye Hariolax. Levyltä löytyy myös kolme Hariolaxin laulusolistin Jukka Koiviston sävellystä.Satojen laulujen mies – Jukka Koivisto, SELVIS 3/2005 ==Diskografia== *Kanalim barttalt (1980) ==Lähteet== ==Aiheesta muualla== * * * Luokka:Suomalaiset iskelmälaulajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1929 syntyneet Luokka:Vuonna 2007 kuolleet
Alex Winter

Alexander ”Alex” Winter (s. 17. heinäkuuta 1965 Lontoo) on englantilainen näyttelijä ja ohjaaja. Winterin tanssijavanhemmat Ross Winter ja Gregg Mayer kannustivat poikaansa tanssijanuralla, ja tämä kävi Lontoossa tanssitunneilla 4–7-vuotiaana. Perheen muutettua Lontoosta Missouriin Alex päätyi elokuvatuotannon laitokselle New Yorkin yliopistossa. Vuonna 1995 Winter meni naimisiin Sonia Y. Dawsonin kanssa ja heille syntyi poika vuonna 1998. == Elokuvat == * Väkivallan vihollinen 3 (1985) * Mama's Boy (1985) * The Equalizer (1985) * Medium Rare (1987) * The Lost Boys (1987) * Haunted Summer (1988) * Aisles of Doom (1989) * Bill & Ted's Excellent Adventure (1989) * Rosalie Goes Shopping (1989) * Bill & Ted's Bogus Journey (1991) * Freaked (1993) * Kätkijät (1997) * Fever (1999) * Ben 10: Race Against Time (2007) * Ben 10: Alien Swarm (2009) == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1965 syntyneet Luokka:Elävät henkilöt
Pariisi–Nizza-ajo 2005

Pariisi–Nizza-ajo 2005 ajettiin perinteisenä polkupyörien etappiajona 6.– 13\. maaliskuuta 2005. Kilpailuun lähti kaikkiaan 168 kilpailijaa, joista maaliin asti ajoi ja siten loppuajan sai 94 kilpailijaa. == Etappien voittajat == Etappi päivä Etappikaupungit Välimatka Etapin voittaja Yleskilpailun johtaja Prologi 06. 03 Issy-les-Moulineaux 4 km Jens Voigt Saksa Jens Voigt Saksa 1\. etappi 07. 03 Étampes-Chalbris 186,5 km Tom Boonen Belgia Erik Dekker Alankomaat 2\. etappi 08. 03 La Châtre-Thiers Lumentulon vuoksi lyhennetty etappi 42,5 km Tom Boonen Belgia Tom Boonen Belgia 3\. etappi 09. 03 Thiers-Craponne-sur-Arzon Lumentulon vuoksi lyhennetty etappi 118 km Vicente Reynes Espanja Tom Boonen Belgia 4\. etappi 10. 03 Le Chambon-sur-Lignon-Montélimar Lumentulon vuoksi lyhennetty etappi 105 km Fabian Cancellara Sveitsi Fabian Cancellara Sveitsi 5\. etappi 11. 03 Rognes-Toulon 172,5 km Gilberto Simoni Italia Bobby Julich Yhdysvallat 6\. etappi 12. 03 Le Crau-Cannes 184 km Joost Posthuma Alankomaat Bobby Julich Yhdysvallat 7\. etappi 14. 03 Nizza-Nizza 144 km Alejandro Valverde Espanja Bobby Julich Yhdysvallat == Lopulliset tulokset == Sijoitus Kilpailija (kansallisuus) Aika Talli 1\. Bobby Julich, Yhdysvallat 22h 32' 13" Team CSC 2\. Alejandro Valverde, Espanja + 10" Illes Baleares 3\. Constantino Zaballa, Espanja + 19" Saunier Duval-Prodir 4\. Jens Voigt, Saksa + 44" Team CSC 5\. Jörg Jaksche, Saksa + 45" Liberty Seguros-Würth 6\. Franco Pellizotti, Italia + 49" Liquigas 7\. Fränk Schleck, Luxemburg + 58" Team CSC 8\. Cadel Evans, Australia + 58" Davitamon-Lotto 9\. Jose Angel Gomez Marchante, Espanja + 1' 20" Saunier Duval-Prodir 10 Davide Rebellin, Italia + 1' 21" Gerolsteiner ==Muut lopputulokset== *Pistekilpailun voittaja: Jens Voigt, Saksa *Paras kiipijä: David Moncoutié, Ranska *Paras nuori: Alejandro Valverde, Espanja *Paras talli: Team CSC, Tanska ==Mukana olleet tallit== *Liberty Seguros (Espanja) *Davitamon-Lotto (Belgia) *Gerolsteiner (Saksa) *Saunier Duval-Prodir (Espanja) *Team CSC (Tanska) *Euskaltel Euskadi (Espanja) *T-Mobile (Saksa) *Bouygues Télécom (Ranska) *Rabobank (Alankomaat) *La Française des Jeux (Ranska) *Discovery Channel (Yhdysvallat) *Crédit Agricole (Ranska) *Quick Step-Innergetic (Belgia) *Lampre-Caffita (Italia) *Phonak (Sveitsi) *Domina Vacanze (Italia) *Fassa Bortolo (Italie) *Liquigas-Bianchi (Italia) *Cofidis (Ranska) *AG2R Prévoyance (Ranska) *Illes Balears (Espanja) ==Lähteet== *Kilpailun viralliset kotisivut 2005 Luokka:Pyöräilykausi 2005
Erik Berg

Erik (ven. Kirill) Berg (6. lokakuuta 1876 Theal, Liivinmaa – 1. tammikuuta 1945 Pariisi, Ranska) oli baltiansaksalaista syntyperää ollut kreivi, joka toimi virkamiehenä Suomessa ja senaattorina niin sanotussa amiraalisenaatissa vuosina 1909–1917. Erik Bergin isä oli kreivi Fredrich Georg Magnus Berg ja äiti vapaaherratar Maria Katarina Bruun. Erikin isoisä oli Suomessa 1800-luvun puolivälissä kenraalikuvernöörinä toimineen Friedrich Wilhelm Rembert von Bergin veli. Kenraalikuvernööri Berg adoptoi balttilaisen sukulaispoikansa ja hän sai siten suomalaisen kreivin arvon. Erik Berg teki aluksi sotilasuran keisarillisen Venäjän palveluksessa. Hän kävi koulunsa Pietarissa suorittaen asepalveluksensa keisarinna Maria Fjodorovnan chevalierkaartissa 1897–1898 ja upseerintutkinnon Nikolajevin ratsuväkiopistossa 1898. Ero aktiivipalveluksesta tapahtui marraskuussa 1900. Berg siirrettiin Suomen kenraalikuvernöörin käyttöön 22. marraskuuta 1900. Hän toimi muun muassa Suomen valtionrautateiden vt. pääjohtajana 1904, kenraalikuvernöörin kanslian vt. päällikkönä 1906–1907 välittömästi ensimmäisen sortokauden jälkeen, jolloin viran silloinen hoitaja kenraaliluutnantti F. A. Seyn joutui luopumaan virasta ja lähtemään Suomesta. Berg toimi vuosina 1907–1909 Pietarissa keisarillisen hovin palveluksessa saavuttaen hoviseremoniamestarin arvon. Aatelissäädyssä Berg oli edustaja valtiopäivillä 1905–1906.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Toisen sortokauden alkaessa Suomen senaatin talousosaston venäläistyi, mikä tarkoitti, että aluksi jäseniksi nimitettiin luotettuja keisarillisen Venäjän tukijoita, joilla oli suomalainen tausta. Bergin koettiin kuuluvan tähän mahdollisten nimitettävien joukkoon. Hänestä tuli senaattori 19. lokakuuta 1909 kenraaliluutnatti Vladimir Markovin johtaman senaatin talousosaston kulkulaitostoimituskuntaan. Palveluksistaan keisarille ja Venäjälle kreivi Berg sai todellisen valtioneuvoksen arvon 4. huhtikuuta 1915. Senaattorin virkaa hän hoiti aina keisarillisen Venäjän kukistumiseen asti ja erosi lopulta 26. maaliskuuta 1917 muun amiraalisenaatin kanssa. Berg siirtyi tämän jälkeen Ranskaan, jossa hän toimi liikemiehenä. ==Lähteet== ==Kirjallisuutta== *Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 - elämäkerrallinen luettelo, Helsinki, 1964. Luokka:Baltiansaksalaiset Luokka:Suomalaiset senaattorit Luokka:Suomen suuriruhtinaskunnan aatelissäädyn valtiopäivämiehet Luokka:Ranskansuomalaiset Luokka:Suomalaiset kreivit Luokka:Vuonna 1876 syntyneet Luokka:Vuonna 1945 kuolleet
Dodge Durango

Dodge Durango on Dodgen suurin maasturi. Auto on seitsemänpaikkainen. Sen voisi siis sanoa olevan crossover. == Ensimmäinen sukupolvi == Ensimmäinen sukupolvi perustui Dodge Dakotaan. === Varustelu === Koko tuotantokauden ajan saatavilla oli SLT, R/T ja SLT Plus varustelutasot, vuosina 1999-2000 oli myös Sport ja vuosina 2001-2003 SX. === Kehitys === Vuonna 2000 5.2 litrainen moottori korvattiin kehittyneemmällä 4.7 litraisella. Samana vuonna markkinoille tuli tehokas nelivetoinen R/T versio 5.9 -litraisella moottorilla. === Moottorit === *3.9 V6 (Magnum) - 175 hv (1999-2000) *4.7 (PowerTech) - 235 hv (2000-2003) *5.2 (Magnum) - 230 hv (1998-1999) *5.9 V8 (Magnum) - 245 hv (1998-2003) == Toinen sukupolvi == Toisen sukupolven Durango on huomattavasti edeltäjäänsä suurempi ja se perustuukin suurempaan Dodge Ram- malliin. Chryslerin oma versio autosta tunnetaan nimellä Chrysler Aspen. Durangosta tuli uuden sukupolven myötä täysikokoinen SUV ja samaa kokoluokkaa edeltäjän kanssa jatkaa uusi Dodge Nitro -malli. === Varustelu === Alkuperäiset varustelutasot olivat SXT, SLT, SLT Plus ja Limited, vuonna 2005 tuli lisäksi myös Adventurer -varustelutaso. === Kehitys === Vuodeksi 2007 esiteltiin kasvojenkohotuksen kokenut malli vuoden 2006 Dallasin autonäyttelyssä. Auton keula, etumaski, konepelti ja etuvalot ovat uudenlaiset, samoin lokasuojat ja pyörät. Uutuutena tulee myös elektroninen ajovakauden hallintajärjestelmä, rengaspaineen hallintajärjestelmä ja parkkitutka. Myös lattia ja takapenkki on uusittu. Vuonna 2008 myyntiin on tulossa hybridikäyttöinen malli Durangosta. === Moottorit === *3.7 (PowerTech) - 210 hv @ 5200 r/min, 319 Nm @ 4000 r/min *4.7 (Magnum) - 235 hv @ 4500 r/min, 407 Nm @ 3600 r/min *5.7 (Hemi) - 335 hv @ 5200 r/min, 502 Nm @ 4200 r/min == Kolmas sukupolvi == thumb|250px|2014 Durango Dodge esitteli kolmannen sukupolven Durangon internetissä 16. elokuuta 2010. Sitä valmistetaan Jeep Grand Cherokeen rinnalla Jefferson Assembly Plant -tehtaalla Detroitissa, Michiganissa. Uuden Durangon sarjatuontanto aloitettiin 14. joulukuuta 2010. Ensimmäinen mallivuosi oli 2011. Kolmannen sukupolven Durangon facelift esiteltiin New Yorkin autonäyttelyssa 2013. Durango Luokka:J-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Kaksoismetalli

Kaksoismetalli (myös nimitystä bimetalli käytetään) on kahdesta eri tavalla laajenevasta metallista tehty liuska. Liuskat on liitetty toisiinsa kiinni niin, että ne pystyvät vapaasti laajenemaan. Tämä saa aikaan sen, että lämpötilan muutos muuttaa liuskan muotoa. Kaksoismetalli taipuu lämmetessään eri suuntaan kuin jäähtyessään. Termostaatissa ja lämpöreleessä metalliliuskan taipuminen ohjaa kytkintä, joka käynnistää tai sammuttaa sähkölaitteen tietyssä lämpötilassa. Kaksoismetalliin perustuvissa lämpömittareissa metalliliuskan päähän on liitetty osoitin, joka kääntyy lämpötilan muuttuessa. Luokka:Mittaustekniikka Luokka:Metallitekniikka
Pavel Koltšin

Pavel Konstantinovitš Koltšin (, 9. tammikuuta 1930 Jaroslavl, Neuvostoliitto – 29. joulukuuta 2010 Otepää, Viro) oli venäläinen hiihtäjä, joka edusti Neuvostoliittoa maastohiihdossa 1950- ja 1960-luvuilla. Hän urheili Moskovan Dynamo -urheiluseurassa. Koltšin osallistui kaksiin talviolympialaisiin, joissa hän sai yhteensä neljä mitalia. Hänen pronssinsa 30 kilometrillä Cortina d'Ampezzon talviolympialaisissa 1956Wallechinsky. s. 250 oli ensimmäinen Pohjoismaiden ulkopuolelle palkittu olympiamitali maastohiihdossa. Hän voitti Cortinassa myös olympiakultaa 4 × 10 kilometrin viestihiihdossaWallechinsky. s. 260 sekä saavutti pronssia 15 kilometrilläWallechinsky. s. 245 ja sijoittui kuudenneksi 50 kilometrilläWallechinsky. s. 255. Innsbruckin talviolympialaisissa 1964 hän saavutti vielä pronssia viestissäWallechinsky. s. 261 ja sijoittui kuudenneksi 15 kilometrilläWallechinsky. s. 246. Koltšin menestyi myös maailmanmestaruuskilpailuissa. Lahdessa 1958 hän saavutti kolme hopeamitalia (15 kilometriä, 30 kilometriä ja 4 × 10 kilometriä) ja Zakopanessa 1962 pronssimitalin viestissä. Koltšin sijoittui 12. tammikuuta 1954 Sverdlovskin kisoissa 15 kilometrillä kolmanneksi. Hän voitti Holmenkollenin kisojen 15 kilometrin ja 50 kilometrin kilpailut vuonna 1958. Hänen vaimonsa, Alevtina Koltšina voitti olympiakultaa maastohiihdossa Innsbruckissa 1964. Koltšin palkittiin eri kunniamerkein kotimaassaan. Hän vastaanotti Holmenkollen- mitalin vuonna 1963. Hiihtouransa jälkeen Koltšin toimi vuosina 1968–1972 Neuvostoliiton hiihtojoukkueen päävalmentajana. Tämän jälkeen hän muutti vaimoineen Virossa asuvan poikansa luokse. Heille myönnettiin Viron kansalaisuus vuonna 1996.Timo Siukonen Mestarihiihtäjä Pavel Koltšin, Kuolleet, Helsingin Sanomat, 14.1.2011 sivu C 8 == Lähteet == * === Viitteet === ==Aiheesta muualla== * Pavel Koltšinin muistokirjoitus Helsingin Sanomissa Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1930 syntyneet Luokka:Vuonna 2010 kuolleet
Chrysler 300M

Chrysler 300M on luksusversio Chrysler Concordesta. Sen akseliväli on sama kuin Concordessa, mutta sen kori on kompaktimpi ja etu- ja takaylitykset ovat lyhyemmät. Autoa valmistettiin vuosina 1999-2004. Hinnaltaan 300M sijoittuu selvästi Concorden yläpuolelle. 300M mahtuu eurooppalaiseen 5-metrin luokkaan vientiautona, toisin kuin osittain samanlainen Chrysler LHS. Auto perustuu Chrysler LH -pohjalevylle. == Varustelu == Special -mallissa on puukuvioisten verhoilupaneelien tilalla hiilikuitukuvioiset paneelit, ja 3.5-litrainen moottori on hieman tehokkaampi. Ulkonäköä on paranneltu tuplapakoputkilla, 18-tuumaisilla vanteilla, helmalevikesarjalla ja Moparin alustasarjalla. == Tekniikka == Vaihteistona on nelivaihteinen automaattivaihteisto (42LE) AutoStick-toiminnolla, joka mahdollistaa vaihteiden manuaalisen vaihtamisen. Vaihteiston välitykset eroavat muista LH-malleista, koska auton kiihtyvyyttä on pyritty parantamaan polttoaineenkulutuksen kustannuksella. == Kehitys == Vuonna 2002 auto sai uuden etumaskin. == Moottorit == Malli Moottori Moottorikoodi Iskutilavuus Teho Vääntö 2.7 V6 DOHC 60.0° 24V EER 2736 cm3 149 kW (202 hv) @ 5800 r/min 258 Nm @ 4850 r/min 3.5 V6 DOHC 60.0° 24V EGG 3518 cm3 189 kW (256 hv) @ 6400 r/min 339 Nm @ 3850 r/min Malli Moottori Moottorikoodi Iskutilavuus Teho Vääntö 2.7 V6 DOHC 24V EER 2736 cm3 149 kW (202 hv) @ 5800 r/min 258 Nm @ 4850 r/min 3.5 V6 DOHC 24V EGG 3518 cm3 189 kW (256 hv) @ 6400 r/min 339 Nm @ 3850 r/min == Mitat == *Akseliväli: 2870 mm *Raideleveys (etu/taka): 1572/1565 mm *Pituus: 5024 mm *Leveys: 1890 mm *Korkeus: 1422 mm *Omamassa: 1612-1629 kg == Palkintoja ym. == *Motor Trend -lehden Car of the Year for 1999. == Aiheesta muualla == 300M Luokka:Full- size-luokan autot Luokka:1990-luvun autot Luokka:2000-vuosikymmenen autot
Hillman Avenger

Hillman Avenger on aluksi Chrysler Europen ja myöhemmin PSA-konsernin vuosina 1970–1981 valmistama keskiluokan automalli, joka korvasi Hillman Minxin. Vuonna 1976 auton merkiksi vaihdettiin Chrysler, mutta vuonna 1979 PSA- konsernin ostettua Chrysler Europen autoa alettiin myydä Talbot-merkkisenä. Eri markkina-alueilla autoa on myyty monilla eri merkeillä ja mallinimillä, esimerkiksi osassa Euroopan maista Sunbeamina ja Yhdysvalloissa nimellä Plymouth Cricket. Mallin seuraajaksi esiteltiin vuonna 1978 Chrysler Horizon, joka pian kuitenkin muuttui Talbot-merkkiseksi. vasen|pienoiskuva|Farmarikorinen Hillman Avenger. Avenger esiteltiin keväällä 1970, ja se oli ensimmäinen ja viimeinen automalli, jonka Rootes Group kehitti ollessaan Chryslerin omistuksessa. Suomeen autoa alkoi tuoda Wihuri Oy Autola. Teknisesti Avenger ei ollut kovin edistyksellinen, sillä se oli takavetoinen ja siinä käytettiin työntötankomoottoreita sekä jäykkää taka-akselia. Ensimmäinen korimalli oli neliovinen sedan, vuonna 1972 esiteltiin lisäksi viisiovinen farmari, seuraavana vuonna myös sedanin kaksiovinen versio. Manner-Euroopassa autoa myytiin Sunbeam-merkkisenä, maasta riippuen mallinimenä oli joko Avenger tai 1300/1600. Etelä-Amerikan markkinoille autoa valmistettiin Argentiinassa ja Brasiliassa Dodge-merkkisenä. Volkswagen Group omisti 49 prosenttia Chryslerin argentiinalaisesta osastosta, jonka se osti kokonaan itselleen vuonna 1980. Tämän seurauksena entistä Dodge 1500 -mallia alettiin vuodesta 1982 alkaen valmistaa Volkswagen-merkkisenä. Valmistus päättyi vasta vuonna 1990. Syksyllä 1976 Hillman-merkistä luovuttiin ja Avengeria alettiin markkinoida Chrysler-merkkisenä. Tällöin malli sai myös kasvojenkohotuksen, jossa sen ulkonäköä muokattiin vastaamaan uutta Chrysler Alpine -mallia. Ohjaamoa uudistettiin aiempaa ergonomisemmaksi. Taloudellisiin vaikeuksiin ajautunut Chrysler myi vuonna 1978 eurooppalaisen osastonsa ranskalaiselle PSA-konsernille, jolloin Avengerista tuli seuraavana vuonna Talbot-merkkinen. Autoon ei kuitenkaan enää tehty varsinaisia uudistuksia. == Lähteet == == Aiheesta muualla == Luokka:Chrysler Avenger Luokka:Talbot Luokka:C-segmentin autot Luokka:1970-luvun autot Luokka:1980-luvun autot
Chrysler Concorde

Chrysler Concorde oli neliovinen, täysikokoinen, etuvetoinen sedan, jota Chrysler valmisti vuodesta 1993 vuoteen 2004. Se korvasi Chrysler Fifth Avenue-mallin Chryslerin mallistossa. Concorde perustui Chrysler LH- pohjalevylle, ja johdettiin American Motorsin ja Renault'n suunnittelemasta Eagle Premier-mallista, ja sen sisarmalleja olivat Dodge Intrepid, Chrysler LHS, Chrysler New Yorker, ja Eagle Vision. Se oli Car and Driver-lehden Ten Best- eli Kymmenen parasta-listalla vuosina 1993 ja 1994. == Muotoilu == Concorden muotoilu perustui vuonna 1987 esiteltyyn Lamborghini Portofino -konseptiautoon. Portofino sai aikaan Chryslerin päätos valmistaa tuotantomalli joka pohjautui Portofinon vallankumoukselliseen muotoiluun, jota kutsuttiin ”cab-forwardiksi”. Cab-forward-muotoilun tunnusmerkkejä olivat suuri, kalteva tuulilasi ja melko lyhyet etu- ja takaylitykset. Pyörät sijaitsivat aivan auton kulmissa, saaden aikaan paljon suuremmat tilat matkustajille kuin muut senaikaiset autot. == Sukupolvet == Concorden ensimmäinen sukupolvi esiteltiin vuoden 1992 Detroitin autonäyttelyssä vuoden 1993 mallina. Ensimmäistä sukupolvea valmistettiin vuoteen 1997 ja Concorde muotoiltiin kokonaan uusiksi vuodeksi 1998. Concorde Limited, joka oli 10 senttimetriä pidempi kuin perus-Concorde, esiteltiin vuonna 2002 korvaamaan lähes identtisen Chrysler LHS-mallin. Concorden, kuten myös Intrepidin, viimeinen tuotantovuosi oli 2004. Chrysler 300M:n (joka korvasi Eagle Visionin vuonna 1999) tuotanto loppui myös samana vuonna. Chrysler 300 korvasi Concorden vuonna 2004 vuoden 2005 mallina. === Ensimmäinen sukupolvi (1993-1997) === Moottorivaihtoehdot: *3.3 L V6 *3.5 L V6 Mittoja: * Akseliväli 113.0 tuumaa (287 cm). * Pituus 202.8 tuumaa (515 cm). * Leveys 74.4 tuumaa (189 cm). * Korkeus 56.3 tuumaa (143 cm). === Toinen sukupolvi (1998–2004) === Moottorivaihtoehdot: *2.7 L V6 *3.2 L V6 *3.5 L V6 Mittoja: * Akseliväli 113.0 tuumaa (287 cm). * Pituus 209.1 tuumaa (531 cm). * Leveys 74.4 tuumaa (189 cm). * Korkeus 55.8 tuumaa (142 cm) Concorde Luokka:E-segmentin autot Luokka:Full-size-luokan autot Luokka:1990-luvun autot Luokka:2000-vuosikymmenen autot
Chrysler Cordoba

Chrysler Cordoba on keskikokoinen ”personal luxury car” -luokan auto, jota valmistettiin kahden sukupolven verran vuosina 1975–1983. == Ensimmäinen sukupolvi == Chrysler Cordoba mk1 tuli myyntiin vuonna 1975, Cordoba nimi tule argentiinalaisesta Cordoba -kolikosta, jota käytetään myös auton keulakoristeessa. Cordobasta tuli pian yksi Chryslerin menestystuotteista ja se valmistettiin Ontarion Windsorissa. Parin ensimmäisen vuoden ajan kysyntä ylitti valmistusmäärän vaikka valmistusmäärä vuodessa oli yli 150 000 kappaletta. Cordoban tullessa myyntiin juuri tämän luokan markkinat olivat kasvamassa ja auton muotoilu halpaan hintaan yhdistettynä teki siitä hyvin suositun. Auto perustuu Chryslerin B-pohjalevyyn. == Kehitys == Vuonna 1978 auto sai kasvojenkohotuksen jossa etuvalot muutettiin nelikulmaisiksi. == Moottorit == Vaihteistona on A727, kolmivaihteinen automaattivaihteisto. *318 (LA) *360 (LA) *400 (B) == Toinen sukupolvi == Chrysler Cordoba mk2 on edeltäjäänsä pienempi ja se perustuu Plymouth Volaren pohjalevyyn ja sen sisarmalliksi tuli Dodge Mirada. Auton muotoilu edeltäjäänsä verrattuna oli kulmikasta ja rumaa joten myyntikin jäi vähäisemmäksi. Cordoba Luokka:1970-luvun autot Luokka:1980-luvun autot de:Chrysler Cordoba